
PROJEKTNI ZADATAK

Izrada projektne dokumentacije za obnovu Palače Virovitičke županije u Osijeku, Županijska 4
U Osijeku, 09.05.2019. godine

PROJEKTNI ZADATAK

OPĆENITO

Klasicistička palača Virovitičke županije izgrađena je 1834. – 1836. godine po nacrtima arh. N. Hilda. Palača je tlocrtne dispozicije u obliku izduženog pravokutnika. Glavno pročelje je simetrično koncipirano s naglašenim centralnim dvokatnim rizalitom. Palača Virovitičke županije svojom monumentalnošču, bogatom obradom arhitektonskih detalja i interijera ističe se među najvrijednijim profanim kasno klasicističkim zgradama u široj regiji Slavonije. Sačuvala je izvorni arhitektonski izgled i izvornu namjenu upravne zgrade.
Građevina se nalazi u Osijeku, Županijska 4, na k.č.br. 1821/1, k.o. Osijek.

Danas građevina služi kao prostor u kojoj se nalazi većina županijske administracije, ali i uredi Državne uprave, Porezne uprave i dijelom službe Prekršajnog suda u Osijeku.

Zgrada je Pojedinačno zaštičeno kulturno dobro – profana graditeljska baština, temeljem Rješenja Ministarstva kultutre, Uprava za zaštitu kulturne baštine, KLASA: UP/I-612-08/03-01-06/238, URBROJ: 532-10-1/8(JB)-03-2, od 23.09.2003. godine, te sukladno čl. 12, sr. 2, Zakona o zaštiti i očuvanju kulturnih dobara (NN 69/99, 151/03, 157/03) i dr., zabilježuje se Palača Virovitičke županije u Osijeku, sagrađena na k.č.br. 1821/1 ima svojstvo kulturnog dobra. 
Na građevinskoj čestici su izgrađene zgrade – javne namjene. Cjelina se sastoji od više objekata. Ulična zgrada (od strane Županijske ulice) koja se sastoji od podruma (djelomično), prizemlja, kata, potkrovlja (djelomično uređeno) i tavana. Dvorišna zgrada 1 koja se sastoji od podruma, prizemlja, 2 kata i potkrovlja. Dvorišna zgrada 2 koja se sastoji od prizemlja, 2 kata i potkrovlja. Dvorišna zgrada 3 koja se sastoji od prizemlja i tavana. Osim prethodnog navedenog izgrađena je i dvorišna pomoćna zgrada (garaža) koja se sastoji od prizemlja. 


Predmet ovog projektnog zadatka je samo glavna zgrada, Palača Virovitičke županije.

Predmet projektnog zadatka je izrada dokumentacije za realizaciju rekonstrukcije
zaštićenog kulturnog dobra, Zgrade Virovitičke Županije u Osijeku.


Ovaj Projektni zadatak sastoji se iz više dijelova: 
Dio 1: Snimka postojećeg stanja,
Dio 2: Izrada Konzervatorskog elaborata Zgrade Virovitičke županije u Osijeku,
Dio 3: Izrada Projekta obnove pročelja zgrade (fasada, stolarija, krov u smislu poboljšanja energetskih svojstava zgrade),
Dio 4: Izrada Idejnog rješenja i Glavnog projekta uređenja unutrašnjosti zgrade (ulazni dio/ulazni hol, stubište, omogućavanje pristupačnosti osobama s invaliditetom i smanjene pokretljivosti liftom, uredske i druge prostorije, instalacije vodovoda i kanalizacije, elektro instalacije i strojarske instalacije).

Pri izradi Konzervatorskog elaborata zgrade, stručni izrađivač mora surađivati s

predstavnicima nadležnog Konzervatorskog odjela u Osijeku i predstavnicima županije, a sam Elaborat izraditi stručno, prema važećim zakonskim propisima i pravilima struke. 
KARAKTERISTIKE PROJEKTNOG ZADATKA

Dio 1: Snimka postojećeg stanja

U sklopu izrade snimke postojećeg stanja, potrebno je izvršiti detaljno mjerenje kompletnog objekta, kao i sveobuhvatne instalacije (vodovod, kanalizacija, elektro, grijanje, hlađenje, ventilacija). U snimci postojećeg stanja obraditi postojeće, odnosno zatečeno stanje građevine, tekstualno i grafički. Izraditi sve tlocrte, presjeke i pročelja postojećeg stanja, obraditi interijere, karakteristične detalje i profilacije. Potrebno je izvršiti i geodetsku snimku s apsolutnim kotama. Snimkom je potrebno obuhvatiti i stanje elektroinstalacija i strojarskih instalacija (svi sustavi). Snimka postojećeg stanja, u tekstualnom dijelu, treba sadržavati i fotodokumetaciju. 

Snimka postojećeg stanja je podloga za izradu konzervatorskih, konstrukcijskih i drugih istraživanja te projekata rekonstrukcije. Detaljnim snimanjem mora biti obuhvaćena cjelokupna zona zahvata
u primjerenom mjerilu.


Dio 2: Izrada Konzervatorskog elaborata Zgrade Virovitičke županije u Osijeku

Drugi dio projektnog zadatka sastoji se od izrade konzervatorskog elaborata s prijedlogom idejnog rješenja obnove, sanacije, rekonstrukcije i uređenja unutrašnjosti zgrade, kao i vanjskog dijela zgrade (fasada, stolarija i krov), sa svim instalacijama (vodovod i kanalizacija, elektro i strojarska instalacija). Osječko – baranjska županija, kao vlasnik građevine i zemljišta, planira istu obnoviti, sanirati, rekonstruirati i urediti unutrašnjost zgrade, na način da obnovi i sanira pročelje zgrade,te da se poboljšaju energetska svojstva zgrade i osigura pristup osobama s invaliditetom i smanjene pokretljivosti putem lifta. Unutrašnjost objekta (ulazni dio/ulazni hol, stubište, uredi i ostale prostorije, instalacije vodovoda i kanalizacije, elektro instalacije i strojarske instalacije (sveobuhvatno)), planiraju se obnoviti i sanirati, kako bi se poboljšale karakteristike finalne obrade podova i zidova, a sve u skladu sa zahtjevima Naručitelja, smjernicama Konzervatorskog elaborata i uvjetima Konzervatorskog odjela.
Izrada konzervatorskog elaborata s prijedlogom idejnog rješenja energetske obnove, sanacije, rekonstrukcije i uređenja unutrašnjosti zgrade, kao i vanjskog dijela zgrade, podrazumijeva izvođenje sljedećih potrebnih poslova:

- arhivska i povijesna istraživanja te obrada literature, 

- analiza zatečenog stanja, 

- istražni konzervatorski radovi,
- valorizacija istražnih konzervatorskih radova,

- prijedlog prezentacije i obnove,

- katalog profilacija
U prijedlogu dati smjernice za daljnje radove na objektu.
Dio 3: Izrada Projekta energetske obnove zgrade (fasada, stolarija, krov)
Izrada Projekta energetske obnove zgrade (fasada, stolarija, krov), mora biti sukladno smjernicama iz konzervatorskog elaborata, ovim projektnim zadatkom, važećim zakonskim propisima i pravilima struke. Izrada projekata obuhvaća i sve potrebne predradnje koje su potrebne za izradu, kao što je provjera svih stanja nosivih elemenata građevine, eventualno dodatno snimanje građevine, prikupljanje podataka o postojećim instalacijama na čestici u obuhvatu.

Projekt uključuje i ovlaštenog inženjera građevine ako je potrebno zbog provjere nosivosti konstruktivnih elemenata.
Projektom je potrebno predvidjeti mogućnost izvođenja radova po fazama koje će biti definirane u dogovoru s Naručiteljom.

Projekt uključuje projektantski troškovnik sa iskazanim količinama i cijenama po stavkama, kao i troškovnik sa iskazanim količinama bez jediničnih cijena.
Sva projektna dokumentacija mora biti usklađena sa smjernicama Konzervatorskog elaborata i uvjetima Konzervatorskog odjela.
Dio 4: Izrada Idejnog rješenja i Glavnog projekta uređenja unutrašnjosti zgrade (ulazni dio/ulazni hol, stubište, uredske i druge prostorije, instalacije vodovoda i kanalizacije, elektro instalacije i strojarske instalacije).
Izrada Idejnog rješenja i Glavnog projekta unutrašnjosti zgrade, koji uključuje glavni ulazni hol/ulazni dio u zgradu, stubište, uredske i druge prostorije, instalacije vodovoda i kanalizacije, elektro instalacije i strojarske instalacije (grijanje, hlađenje i dr.). Osim navedenih radova Idejnim rješenjem i Glavnim projektom riješiti će se pitanje pristupačnosti osobama s invaliditetom i smanjene pokretljivosti. To će se postići osiguranjem elementa pristupačnosti za svladavanje visinskih razlika, odnosno lifta. Izrada Idejnog rješenja i Glavnog projekta, mora biti sukladno smjernicama iz konzervatorskog elaborata, ovim projektnim zadatkom, važećim zakonskim propisima i pravilima struke. Prije izrade Idejnog rješenja, Naručitelj će dati smjernice za projektiranje instalacija. Izrada projekata obuhvaća i sve potrebne predradnje koje su potrebne za izradu, kao što je provjera svih stanja nosivih elemenata građevine, eventualno dodatno snimanje građevine, prikupljanje podataka o postojećim instalacijama na čestici u obuhvatu, izradu varijanti idejnog rješenja te njegovu prezentaciju Naručitelju, izradu po potrebi korigiranog idejnog rješenja i njegovu verifikaciju.

Projekt uključuje i ovlaštenog inženjera građevine, ako je potrebno zbog provjere nosivosti konstruktivnih elemenata, kao i ostale ovlaštene osobe za projektiranje elektroinstalacija i strojarskih instalacija.
Nakon prihvaćanja i potvrde Idejnog rješenja od strane Naručitelja, a sve u skladu sa smjernicama iz konzervatorskog elaborata, nadležnim Konzervatorskim odjelom u Osijeku i izdanim uvjetima, može se pristupiti izradi Glavnog projekta.

Projektom je potrebno predvidjeti mogućnost izvođenja radova po fazama koje će biti definirane u dogovoru s Naručiteljom.

Projekt uključuje projektantski troškovnik sa iskazanim količinama i cijenama po stavkama, kao i troškovnik sa iskazanim količinama bez jediničnih cijena.

Sva projektna dokumentacija mora biti usklađena sa smjernicama Konzervatorskog elaborata i uvjetima Konzervatorskog odjela.

HORIZONTALNE POLITIKE – pristupačnost osobama s invaliditetom
· Projekt ugradnje dizala za osobe s invaliditetom sukladno Pravilnik o osiguranju pristupačnosti građevina osobama s invaliditetom i smanjenom pokretljivosti, ali  skladu s konzervatorskim uvjetima i karakteristikama zgrade. 

Izradom Idejnog rješenja i Glavnog projekta moraju se projektirati takva rješenja da zadovoljavaju uvjete i način osiguranja nesmetanog pristupa, kretanja, boravka i rada osobama s invaliditetom i smanjene pokretljivosti.

